== Ledemotiver ==
Et [[ledemotiv]] er i musikalsk sammenhæng et tilbagevendende tema som forbinder et bestemt stykke musik med en bestemt person, sted eller idé. Wagner er den komponist, der oftest forbindes med ledemotiver, og ''Parsifal'' gør god brug af dem.<ref>{{cite web |url=http://www.monsalvat.no/music.htm |title=Introduction to the Music of Parsifal |author=Everett, Derrick |access-date=18. februar 2010 |archive-date= 4. oktober 2011 |archive-url=https://web.archive.org/web/20111004172501/http://www.monsalvat.no/music.htm |url-status=dead }}</ref> Det skal bemærkes, at Wagner ikke specifikt identificerede eller benævnte ledemotiverne i partituret til ''Parsifal'',<ref>Thorau (2009): s. 136-139.</ref> skønt hans kone Cosima i sin dagbog nævner de udtalelser, han fremsatte om nogle af dem. Men Wagners tilhængere som [[Hans von Wolzogen]], hvis guide til ''Parsifal'' udkom i 1882, skrev om og henviste til disse motiver, og de blev fremhævet i [[klaverudtog]] af partituret.<ref>Cosima Wagners dagbog, 11. august og 5. december 1877. (Cosima Wagners dagbøger er oversat til engelsk af Geoffrey Skelton. Collins, 1980).</ref><ref>{{cite web |url=http://www.dlib.indiana.edu/variations/scores/bhq8950/large/index.html |title=Parsifal |author=Wagner, Richard |publisher=Schirmer Inc, New York  |access-date=18. februar 2010}}</ref> Wagners egen reaktion på en sådan navngivning af motiver i partituret var dog væmmelse : "I sidste ende vil folk tro, at sådan noget vrøvl er mit forslag".<ref>Cosima Wagners dagbog, 1. august 1881. (Cosima Wagners dagbøger er oversat til engelsk af Geoffrey Skelton. Collins, 1980).</ref> [[Ouverture|Forspillet]] indfører to vigtige ledemotiver, normalt omtalt som "nadver-temaet" og "gralstemaet". Disse to optræder lige som Parsifals eget motiv gentagne gange i løbet af operaen. Andre som især Klingsor, Amfortas og "Eine Stimme", som synger det såkaldte "Tormotif" (tåbens motiv), har deres egne ledemotiver. Wagner lader et [[Dresden Amen]] repræsentere gralen; dette motiv er en række toner, som komponisten havde kendt siden sin barndom i [[Dresden]].
Musik Kultur